CELEX: 32013R0915
Language: mt
Date: 2013-09-23 00:00:00
Title: Regolament ta’ Implimentazzjoni tal-Kummissjoni (UE) Nru 915/2013 tat- 23 ta’ Settembru 2013 li jemenda r-Regolament tal-Kunsill (KE) Nru 314/2004 dwar ċertu miżuri restrittivi fir-rigward taż-Żimbabwe

24.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 252/23
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 915/2013
   tat-23 ta’ Settembru 2013
   li jemenda r-Regolament tal-Kunsill (KE) Nru 314/2004 dwar ċertu miżuri restrittivi fir-rigward taż-Żimbabwe
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 314/2004 tad-19 ta' Frar 2004 dwar ċertu miżuri restrittivi fir-rigward taż-Żimbabwe (1), u b'mod partikolari l-Artikolu 11(b) tiegħu,
   Billi:
   
               (1)
            
            
               L-Anness III tar-Regolament (KE) Nru 314/2004 jelenka l-persuni u l-entitajiet koperti mill-iffriżar ta’ fondi u riżorsi ekonomiċi skont dan ir-Regolament.
            
         
               (2)
            
            
               Id-Deċiżjoni tal-Kunsill 2011/101/PESK tal-15 ta' Frar 2011 dwar miżuri restrittivi kontra ż-Żimbabwe (2) tidentifika l-persuni fiżiċi u ġuridiċi li għalihom japplikaw ir-restrizzjonijiet kif ipprovdut fl-Artikolu 5 ta' din id-Deċiżjoni, u r-Regolament (KE) Nru 314/2004 idaħħal fis-seħħ din id-Deċiżjoni sal-punt li tkun meħtieġa l-azzjoni fil-livell ta' Unjoni.
            
         
               (3)
            
            
               Fit-23 ta' Settembru 2013, il-Kunsill iddeċieda li jneħħi annotazzjoni waħda mil-lista ta' persuni u ta' entitajiet li għalihom għandhom japplikaw ir-restrizzjonijiet. L-Anness III tar-Regolament (KE) Nru 314/2004 għandu jiġi emendat sabiex tiġi żgurata l-konsistenza ma' dik id-deċiżjoni tal-Kunsill.
            
         
               (4)
            
            
               Għalhekk, ir-Regolament (KE) Nru 314/2004 għandu jiġi emendat skont dan.
            
         
               (5)
            
            
               Sabiex jiġi żgurat li l-miżuri stipulati f’dan ir-Regolament ikunu effettivi, dan ir-Regolament irid jidħol fis-seħħ l-għada tal-jum tal-pubblikazzjoni tiegħu,
            
         ADOTTAT DAN IR-REGOLAMENT:
   Artikolu 1
   L-Anness III tar-Regolament (KE) Nru 314/2004 huwa emendat skont l-Anness ta’ dan ir-Regolament.
   Artikolu 2
   Dan ir-Regolament jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta’ Settembru 2013.
      
         
            Għall-Kummissjoni, F’isem il-President,
         
         
            Il-Kap tas-Servizz tal-Istrumenti tal-Politika Barranija
         
      
   
   
      (1)  ĠU L 55, 24.2.2004, p. 1.
   
      (2)  ĠU L 42, 16.2.2011, p. 6-23.
   
      ANNESS
      L-Anness III tar-Regolament (KE) Nru 314/2004 huwa emendat kif ġej:
      L-annotazzjoni li ġejja titneħħa minn taħt l-intestatura "II. Entitajiet":
      
         
                     “(11)
                  
                  
                     Zimbabwe Mining Development Corporation
                  
                  
                     90 Mutare Road, PO Box 2628, Harare, Zimbabwe.
                  
                  
                     Assoċjata mal-fazzjoni ZANU-PF tal-Gvern. ZMDC taqa' taħt ir-responsabbiltà tal-Ministru ZANU-PF tal-Minjieri u tal-Iżvilupp tal-Minjieri.”